Legal Document

Category: 532

Text:
82. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 28808 της 21/30 Οκτ. 1980 (ΦΕΚ Β΄ 1094) Περί τροποποιήσεως Κανονισμού Κυπέλλου Ελλάδος Αμειβομένων. Έχοντας υπόψη: 1.Τις διατάξεις: α)Του Α.Ν. 397/68 «περί επανασυστάσεως της Γ.Γ.Α. και των αρμοδιοτήτων αυτής». β)Του Ν.Δ. 216/74 «περί συστάσεως Υπουργείου Προεδρίας Κυβερνήσεως». γ)Του Νόμου 75/75 «περί οργανώσεως του Εξωσχολικού Αθλητισμού κλπ), όπως τροποποιήθηκε με τους Νόμους 423/76, 665/77 και 1070/80. 2.Την κοινή απόφαση Α.63/14/8280/16.5.80 των Πρωθυπουργού και Υπουργού Προεδρίας Κυβερνήσεως «περί αναθέσεως αρμοδιοτήτων του Υπουργού Προεδρίας Κυβερνήσεως εις τους παρά τω Υπουργείω Προεδρίας Κυβερνήσεως Υφυπουργούς». 3.Την εισήγηση που μας υποβλήθηκε από την ΕΠΟ με το έγγραφό της 8171/27.8.80. 4.Σχετική πρόταση του Γενικού Γραμματέα Αθλητισμού, αποφασίζουμε: Τροποποιούμε τον Κανονισμό Κυπέλλου Ελλάδος Αμειβομένων –ο οποίος μετονομάζεται εφεξής σε Κανονισμό Κυπέλλου Ελλάδος Επαγγελματιών και Αμειβομένων Ποδοσφαιριστών– ως ακολούθως, καταργουμένης κάθε σχετικής προγενέστερης αποφάσεώς μας. Άρθρο 1. «α.Το Κύπελλο Ελλάδος διοργανώνεται, κάθε χρόνο, από την Ελληνική Ποδοσφαιρική Ομοσπονδία (ΕΠΟ) και διεξάγεται μεταξύ των ομάδων που συμμετέχουν στα Πρωταθλήματα Α΄, Β΄ και Γ΄ Εθνικών Κατηγοριών (ΚΥΠΕΛΛΟ ΕΛΛΑΔΟΣ ΕΠΑΓΓΕΛΜΑΤΙΩΝ ΚΑΙ ΑΜΕΙΒΟΜΕΝΩΝ ΠΟΔΟΣΦΑΙΡΙΣΤΩΝ). Όπου στις διατάξεις του παρόντος Κανονισμού αναφέρονται πρωτάθλημα, σωματεία ή ομάδες Β΄ Εθνικής Κατηγορίας, νοούνται και πρωτάθλημα, σωματεία ή ομάδες Γ΄ Εθνικής Κατηγορίας». Η περίπτ. α΄ αντικαταστάθηκε ως άνω από το άρθρ. 1 της Α/23051/8-16 Νοεμ. 1983 (ΦΕΚ Β΄ 651) απόφ. Υπ. Προεδρίας. β)Η διεξαγωγή αυτών των αγώνων ρυθμίζεται από την Επιτροπή Κυπέλλου Ελλάδος (ΕΚΕ), που ορίζεται από το Διοικητικό Συμβούλιο της ΕΠΟ και συγκροτείται από τον Πρόεδρο –που πρέπει να είναι μέλος του Διοικητικού Συμβουλίου της ΕΠΟ– και οκτώ (8) μέλη. Άρθρο 9. Διάρκεια αγώνων – Τρόπος εκτελέσεως επανορθωτικών λακτισμάτων (πέναλτυς) Η διάρκεια όλων, ανεξαίρετα, των αγώνων Κυπέλλου Ελλάδος ορίζεται σε 90΄ λεπτά, από δύο ημίχρονα των 45΄ λεπτών το καθένα, με ενδιάμεση δεκάλεπτη ανάπαυση. Στην περίπτωση που, στη λήξη του αγώνα των 90΄ λεπτών, το αποτέλεσμα είναι ισόπαλο, δίνεται παράταση 30΄ λεπτών (1/2 ώρας), η οποία κατανέμεται σε δύο ημίχρονα, από 15΄ λεπτά το καθένα. Στην αρχή της παρατάσεως θα γίνεται επιλογή τερμάτων ή εναρκτηρίου λακτίσματος, αμέσως δε μετά την λήξη του πρώτου ημιχρόνου της παρατάσεως θα γίνεται αλλαγή τερμάτων. Στην περίπτωση που το αποτέλεσμα του αγώνα, μετά και την παράταση που θα έχει δοθεί, είναι και πάλι ισόπαλο, ο νικητής θα αναδεικνύεται με την εκτέλεση επανορθωτικών λακτισμάτων (πέναλτυς), ως εξής: 1.Ο διαιτητής επιλέγει το τέρμα στο οποίο θα κτυπηθούν τα πέναλτυς. 2.Ύστερα από κλήρωση που κάνει ο διαιτητής, καθορίζεται η ομάδα που θα κτυπήσει το πρώτο πέναλτυ. 3.α)Κάθε μια από τις ομάδες θα κτυπήσει σε βάρος της αντίπαλης πέντε (5) πέναλτυς. β) Τα πέναλτυς θα κτυπιούνται ένα από κάθε ομάδα, εναλλάξ. γ) Το κτύπημα των πέναλτυς θα διακοπεί αν, πριν την εκτέλεση και των πέντε (5) πέναλτυς από τις δυό ομάδες, υπάρχει τόση διαφορά μεταξύ τους, ώστε αυτή που μειονεκτεί να μη μπορεί να καλύψει αυτή τη διαφορά, ακόμα κι’ αν κτυπήσει τα πέναλτυς που υπολείπονται για την συμπλήρωση του αριθμού των πέντε (5) πέναλτυς, δ) Αν μετά το κτύπημα των πέντε (5) πέναλτυς από κάθε ομάδα ο αριθμός των τερμάτων παραμένει ο ίδιος ή αν δεν σημειώθηκαν τέρματα κι’ απ’ τις δυό ομάδες, το κτύπημα των πέναλτυς θα συνεχιστεί με την ίδια διάταξη (σειρά), ως εξής: Κάθε ομάδα θα κτυπάει από ένα πέναλτυ, εφ’ όσον δε από το κτύπημα αναδειχθεί νικήτρια ο αγώνας λήγει, διαφορετικά επαναλαμβάνεται από ένα (1) κτύπημα από κάθε ομάδα σύμφωνα με τα προαναφερόμενα, μέχρι ν’ αναδειχθεί νικητής. 4.Η ομάδα που σημειώνει τον μεγαλύτερο αριθμό τερμάτων, ανακηρύσσεται νικήτρια. 5.Μόνο οι ακόλουθοι ποδοσφαιριστές έχουν το δικαίωμα να κτυπήσουν πέναλτυς: α)Όλοι οι ποδοσφαιριστές που μετέχουν στον αγώνα κατά τον χρόνο που λήγει το δεύτερο ημίχρονο της παρατάσεως. β)Ο ποδοσφαιριστής (ή οι ποδοσφαιριστές) που είχε εγκαταλείψει το γήπεδο παιδιάς προσωρινά, με την συγκατάθεση του διαιτητή ή χωρίς αυτή, ο οποίος δεν βρίσκεται στο γήπεδο παιδιάς κατά την λήξη του δευτέρου ημίχρονου της παρατάσεως και ο οποίος δεν έχει αντικατασταθεί. γ)Δεν επιτρέπεται η αντικατάσταση ποδοσφαιριστή ή ποδοσφαιριστών όταν κτυπούνται τα πέναλτυς, εκτός αν τραυματισθεί ο τερματοφύλακας οπότε αυτός μπορεί ν’ αντικατασταθεί από ένα αναπληρωματικό ποδοσφαιριστή, γραμμένο στο Φύλλο Αγώνα, ο οποίος πια έχει δικαίωμα να πάρει μέρος στην εκτέλεση των πέναλτυς. Η αντικατάσταση του τερματοφύλακα που προαναφέρεται, επιτρέπεται εφ’ όσον η ομάδα δεν έχει κάνει τις προβλεπόμενες δύο (2) αντικαταστάσεις ποδοσφαιριστών της, μέχρι και τη λήξη της παρατάσεως. 6.Το κτύπημα των πέναλτυς θα γίνεται από διαφορετικό ποδοσφαιριστή το καθένα, ο ίδιος δε ποδοσφαιριστής κάθε ομάδας δεν επιτρέπεται, σε οποιαδήποτε περίπτωση, να κτυπήσει περισσότερα από ένα (1) πέναλτυ, πριν οι υπόλοιποι ποδοσφαιριστές που επιλέγησαν κτυπήσουν από ένα πέναλτυ, συμπεριλαμβανομένου και του τερματοφύλακα της ομάδος τους ή του γραμμένου στο Φύλλο Αγώνα αναπληρωματικού που θα είχε αντικαταστήσει συμπαίκτη του, σύμφωνα με την διάταξη της περιπτώσεως γ της παραγρ. 5 αυτού του άρθρου.  (Μετά τη σελ.646,58926)Σελ.646,58927 Τεύχος Ε63-Σελ.91 211 Εξωσχολική Σωματική Αγωγή 32.Η.δ.82 7.Στη διάρκεια της εκτελέσεως των πέναλτυς και σύμφωνα με τις διατάξεις της παραγράφου 5 αυτού του άρθρου, κάθε ποδοσφαιριστής έχει το δικαίωμα ν’ αλλάξει θέση με τον τερματοφύλακα σε οποιαδήποτε στιγμή. 8.Αν, παρ’ όλα όσα προαναφέρονται, δεν είναι δυνατή η επανάληψη της εκτελέσεως των πέναλτυς γιατί ήδη έχει σκοτεινιάσει, η νικήτρια ομάδα θ’ αναδεικνύεται ύστερα από κλήρωση που θα γίνεται μέσα στον αγωνιστικό χώρο από τον διαιτητή, της οποίας κληρώσεως το αποτέλεσμα θα γράφεται απ’ αυτόν υποχρεωτικά στο Φύλλο Αγώνα. Στην περίπτωση, όμως, που το γήπεδο στο οποίο διεξάγεται ο αγώνας ηλεκτροφωτίζεται, θα συνεχίζεται –με το φως των προβολέων– το κτύπημα των πέναλτυς, μέχρις ότου αναδειχθεί νικητής. 9.Το κτύπημα των πέναλτυς είναι διαδικαστικός τρόπος αναδείξεως του νικητή και δεν αποτελεί συνέχεια του αγώνα. Άρθρο 10. Αποχώρηση ομάδας – Διακοπή αγώνα –  Παραίτηση 1.Ομάδα η οποία αποχωρεί από αγώνα του Κυπέλλου– πριν τη λήξη του κανονικού χρόνου (συμπεριλαμβανόμενης και της παρατάσεως καθώς και του χρόνου εκτελέσεως των πέναλτυς) εκτός από τις άλλες κυρώσεις που υφίσταται, δεν έχει δικαίωμα να πάρει το μερίδιό της από τις εισπράξεις του αγώνα, ούτε αποζημίωση για την τυχόν μετακίνησή της. Τα ποσά αυτά, περιέρχονται στην ΕΠΟ, παράλληλα δε η υπαίτια ομάδα τιμωρείται με αφαίρεση πέντε (-5) βαθμών από τον πίνακα της βαθμολογίας του πρωταθλήματος στο οποίο συμμετέχει, ύστερα από απόφαση της διοργανώτριας του πρωταθλήματος αυτού. 2.Η ομάδα που γίνεται υπαίτια της διακοπής αγώνα του Κυπέλλου, σύμφωνα με το Φύλλο Αγώνα, εκτός από τις άλλες συνέπειες που υφίσταται τιμωρείται με αφαίρεση τριών (-3) βαθμών από τον πίνακα της βαθμολογίας του πρωταθλήματος στο οποίο συμμετέχει, ύστερα από απόφαση της διοργανώτριας αυτού του πρωταθλήματος και σύμφωνα, ειδικότερα, με τα προαναφερόμενα στη προηγούμενη παράγραφο, αναφορικά με την ενημέρωση της ΕΠΑΕ. 3.α)Απαγορεύεται η παραίτηση των ομάδων που μετέχουν στα Πρωταθλήματα Α΄ και Β΄ Εθνικών Κατηγοριών, από την συμμετοχή τους στη διοργάνωση του Κυπέλλου Ελλάδος Επαγγελματιών κι’ Αμειβομένων ποδοσφαιριστών. β) Η παράβαση της ανωτέρω διατάξεως συνεπάγεται, εκτός από τις άλλες συνέπειες που προβλέπουν οι Κανονισμοί, σε βάρος της υπαίτιας ομάδας αφ’ ενός με την καταβολή κάθε σχετικού εξόδου που πραγματοποιήθηκε (μετακινήσεως, διαιτησίας, χαράξεως γηπέδου κ.λπ.) και αφ’ ετέρου την αφαίρεση δύο (-2) βαθμών από τον πίνακα της βαθμολογίας του πρωταθλήματος στο οποίο συμμετέχει, ύστερα από απόφαση του κατά περίπτωση αρμόδιου οργάνου που διοργανώνει αυτό το πρωτάθλημα. γ) Στους αγώνες του Κυπέλλου έχουν απόλυτη εφαρμογή και οι διατάξεις της Σελ.646,58928 Τεύχος Ε63-Σελ.92   παραγράφου 7 του άρθρου 4 αυτού του Κανονισμού, σε συνδυασμό με αυτές του άρθρου 17 των Κανονισμών Πρωταθλημάτων της ΕΠΟ. 4.Αν μια ομάδα παραιτηθή, παρά την απαγόρευση που αναφέρεται ανωτέρω, ή αν δεν εμφανισθεί ν’ αγωνιστεί, εκτός από τις άλλες σε βάρος της συνέπειες χάνει τον αγώνα, θα επιβάλλεται σε βάρος της χρηματική ποινή, ύστερα από απόφαση του Δ.Σ. της ΕΠΟ το οποίο και θα καθορίζει το ύψος της, ενώ παράλληλα θα της αφαιρούνται δύο (-2) βαθμοί από τον πίνακα της βαθμολογίας του πρωταθλήματος στο οποίο συμμετέχει, ύστερα από απόφαση της διοργανώτριας αυτού του πρωταθλήματος, κατά περίπτωση. Το ποσό της χρηματικής ποινής θα κατατίθεται από την ΠΑΕ ή το Σωματείο που παραιτείται στη ΕΠΟ και θα περιέρχεται κατά 80% στον αντίπαλο (ΠΑΕ ή Σωματείο), 10% στο ταμείο της ΕΠΟ και 10% στο Ταμείο Αρωγής ποδοσφαιριστών. Η ομάδα που παραιτείται από τον Τελικό Αγώνα του Κυπέλλου δεν έχει δικαίωμα να συμμετάσχει σε οποιοδήποτε πρωτάθλημα απ’ αυτά που διοργανώνει η UEFA. Σε μια τέτοια περίπτωση, Κυπελλούχος Ελλάδος ανακηρύσσεται η αντίπαλός της ομάδα στον Τελικό Αγώνα. Αν, όμως, αυτή η τελευταία συμβαίνει να είναι και Πρωταθλήτρια Ελλάδος, τότε στη διοργάνωση του Πρωταθλήματος Κυπελλούχων UEFA θα πάρει μέρος η νικήτρια του αγώνα που θα γίνει μεταξύ των δύο ομάδων που ηττήθηκαν στους ημιτελικούς αγώνες. Ο αγώνας αυτός θα γίνεται στο μεγαλύτερο ΟΥΔΕΤΕΡΟ γήπεδο του λεκανοπεδίου Αττικής. Άρθρο 11. Άδεια αγώνα – Τήρηση τάξεως – Γιατρός αγώνα – Φαρμακευτικό υλικό. Οι ομάδες που έχουν στους αγώνες την ιδιότητα της γηπεδούχου, έχουν την υποχρέωση να μεριμνούν για την λήψη από τις αρμόδιες Κρατικές Αρχές της απαιτούμενης άδειας για τη διεξαγωγή του αγώνα, καθώς επίσης για την διασφάλιση της Αστυνομικής δυνάμεως που είναι αναγκαία για την τήρηση της τάξεως, τον ορισμό του γιατρού του αγώνα, την ύπαρξη των μέσων πρώτων βοηθειών και του φαρμακευτικού υλικού, την έγκαιρη εκτύπωση και σφράγιση των εισιτηρίων από την Υπηρεσία του ΦΔΘ, οσάκις η οικονομική διαχείριση του αγώνα ανατίθεται στις γηπεδούχες ομάδες. Άρθρο 12. Φύλλο αγώνα Κυπέλλου Ελλάδος. Για κάθε αγώνα Κυπέλλου Ελλάδος Επαγγελματιών κι’ Αμειβομένων Ποδοσφαιριστών θα συντάσσεται με στυλό μελάνης ή διαρκείας σύμφωνα με τις διατάξεις αυτού του Κανονισμού και των Κανονισμών Πρωταθλημάτων της ΕΠΟ (άρθρο 15), σχετικό Φύλλο Αγώνα σε δύο αντίγραφα, το οποίο είναι έντυπο της ΕΠΟ. 212 32.Η.δ.82 Εξωσχολική Σωματική Αγωγή Άρθρο 13. Οι μπάλλες ποδοσφαίρου των αγώνων και του Τελικού. 1.Οι διαγωνιζόμενες ομάδες είναι υποχρεωμένες να έχουν στη διάθεση του διαιτητή, από την έναρξη μέχρι την λήξη του αγώνα, δυό (2) κανονικές μπάλλες ποδοσφαίρου και σε καλή κατάσταση. Για την μπάλλα που θα χρησιμοποιηθεί αποφασίζει μόνο ο διαιτητής. 2.Τις δυό (2) μπάλλες του Τελικού Αγώνα τις διαθέτει η ΕΠΟ. Άρθρο 14. Οικονομική οργάνωση-Διαχείριση-Έλεγχος  των αγώνων. 1.Η οικονομική οργάνωση, διαχείριση και ο έλεγχος των αγώνων του Κυπέλλου ανήκει στην ΕΠΟ, η οποία θα επιμελείται και για την εκτύπωση των εισιτηρίων των αγώνων και την παραπέρα προώθησή τους στις ομάδες που είναι γηπεδούχες, μέσω των Ενώσεων στις οποίες ανήκουν. Το έργο αυτό η ΕΠΟ μπορεί επίσης να το αναθέσει εν όλω ή εν μέρει στις Ενώσεις ή στις ομάδες που είναι γηπεδούχες. Σε μια τέτοια περίπτωση, η Ένωση ή η γηπεδούχος ομάδα οφείλουν να συμμορφώνονται απόλυτα στις υποδείξεις της διοργανώτριας ΕΠΟ σε ό,τι αφορά τον τρόπο διαθέσεως των εισιτηρίων. Αν δεν συμμορφώνονται στον όρο αυτό, η ΕΠΟ διατηρεί το δικαίωμα να εκδίδει νέα εισιτήρια, ακυρώνοντας αυτά που τυχόν εκδόθηκαν και διατέθηκαν. 2.Οι ομάδες που διαγωνίζονται στους προκριματικούς αγώνες του πρώτου και του δεύτερου γύρου, στους προημιτελικούς αγώνες του πρώτου και του δεύτερου γύρου και στους ημιτελικούς της ίδιας πόλεως θα παίρνουν, το καθένα, το 50% του συνόλου των εισιτηρίων κάθε κατηγορίας (οι ομάδες της Αθήνας και του Πειραιά θεωρούνται ως ομάδες της ίδιας πόλεως), εφ’ όσον η ομάδα που δεν είναι γηπεδούχος το ζητήσει από την γηπεδούχο εξ (6) μέρες πριν από την διεξαγωγή του αγώνα. Σ’ αυτή την περίπτωση η ομάδα που είναι γηπεδούχος έχει την υποχρέωση να στείλη τα εισιτήρια τέσσερις (4) μέρες πριν από την ημερομηνία διεξαγωγής του αγώνα. Κατά την διανομή των εισιτηρίων η ΕΠΟ έχει το δικαίωμα να παρακρατήσει ποσοστό μέχρι 15% σε σχέση με το σύνολο των εισιτηρίων κάθε κατηγορίας, για να καλύπτει τις υποχρεώσεις της. 3.Η διοργάνωση του Τελικού Αγώνα του Κυπέλλου Ελλάδος Επαγγελματιών κι’ Αμειβομένων Ποδοσφαιριστών ανήκει στην ΕΠΟ η οποία έχει το δικαίωμα, κατά την διανομή των εισιτηρίων του στις ομάδες που θα διαγωνισθούν, να παρακρατήσει για την κάλυψη των υποχρεώσεών της ποσοστό μέχρι 15% σε σχέση με το σύνολο των εισιτηρίων κάθε κατηγορίας. Από τα υπόλοιπα εισιτήρια, κάθε μια από τις ομάδες που θα διαγωνισθούν στον Τελικό θα παίρνει το 50% από κάθε κατηγορίας τους. Σε ό,τι αφορά, κατά τα υπόλοιπα, την διάθεση των εισιτηρίων εφαρμόζονται οι διατάξεις της Προκηρύξεως του Κυπέλλου. 4.Σε περίπτωση που διαπιστωθεί από την ΕΠΟ ότι ΠΑΕ ή Σωματείο έθεσε στη διάθεση των φιλάθλων πλαστά εισιτήρια ή εισιτήρια σε ανώτερη από την επιτρεπόμενη τιμή ή διέθεσε προσκλήσεις σε μεγαλύτερο αριθμό απ’ αυτόν που επιτρέπεται και ανεξάρτητα από τις τυχόν ποινικές κυρώσεις, επιβάλλεται σε βάρος της ΠΑΕ ή του Σωματείου χρηματική ποινή που είναι ίση με το διπλάσιο των εισπράξεων που διέφυγαν, κατά την κρίσιν της ΕΠΟ, ύστερα από απόφαση του Δ.Σ. της. 5.Ως πλαστά θεωρούνται και τα εισιτήρια που κυκλοφορούν χωρίς να έχουν   σφραγισθεί από την αρμόδια Αρχή, καθώς επίσης κι’ εκείνα που παραγγέλθηκαν με πρωτοβουλία της ομάδας που είναι γηπεδούχος, χωρίς την έγκριση της ΕΠΟ, και με υπέρβαση του αριθμού των εισιτηρίων που ορίζεται και κάθε αγώνα. 6.Η ομάδα που δεν συμμορφώνεται με τους όρους της Προκηρύξεως του Κυπέλλου αποκλείεται-προσωρινά ή οριστικά από την οικονομική διαχείριση των αγώνων που γίνονται στο γήπεδό της, η οποία και θα διενεργείται από την αρμόδια Επιτροπή της ΕΠΟ ή από την οικεία Ένωση στην οποία ενδεχομένως η ΕΠΟ μπορεί ν’ αναθέσει αυτό το έργο. 7.Κάθε ομάδα που είναι γηπεδούχος και στης οποίας την έδρα διεξάγεται ο αγώνας είναι υποχρεωμένη, μέσα σε πέντε (5) μέρες από την τέλεσή του, να στείλει στην ΕΠΟ το φύλλο εκκαθαρίσεως του αγώνα σε δυό (2) αντίγραφα, το οποίο θα έχει υπογραφεί κανονικά και σφραγιστεί από την γηπεδούχο ομάδα και τον αντιπρόσωπο της ΕΠΟ. Η ίδια υποχρέωση υπάρχει και για την αποστολή των ποσοστών που αναλογούν στην ΕΠΟ και η οποία γίνεται με συστημένη τραπεζική επιταγή (τσεκ), εις διαταγήν της ΕΠΟ και επί συστάσει. Ο αντιπρόσωπος της ΕΠΟ έχει το δικαίωμα, εκτός από την προσυπογραφή του φύλλου εκκαθαρίσεως, να παρακολουθεί και να ελέγχει την διάθεση των εισιτηρίων και όλη, γενικά, τη διαχείριση του αγώνα. Αν περάσει η προθεσμία που προαναφέρεται, η ΕΠΟ έχει το δικαίωμα να παρακρατήσει στο σύνολό του το μερίδιο που ανήκει στην ΠΑΕ ή στο Σωματείο που ευθύνεται για την καθυστέρηση, από τις καθαρές εισπράξεις των αμέσως επόμενων αγώνων τους και ειδικότερα αν μεν υπαίτιο είναι Σωματείο ή ΠΑΕ Β΄ Εθνικής Κατηγορίας, από τους αγώνες του οποιουδήποτε πρωταθλήματος, αν δε υπαίτια είναι ΠΑΕ ή Σωματείο Α΄ Εθν. Κατηγορίας από τους τυχόν επόμενους αγώνες της για το Κύπελλο προκειμένου δε για εισπράξεις της από αγώνες Πρωταθλήματος Α΄ Εθνικής Κατηγορίας η κατά τ’ ανωτέρω παρακράτηση γίνεται μερίμνη της ΕΠΑΕ και για λογαριασμό της ΕΠΟ, η οποία και ενημερώνει σχετικά. Η προαναφερόμενη παρακράτηση συνεχίζεται, αν παρίσταται ανάγκη, μέχρι και την πλήρη εξόφληση των ποσών που αναλογούν στην ΕΠΟ, παράλληλα δε η ΠΑΕ ή το Σωματείο επιβαρύνεται και με τις δαπάνες εισπράξεως. Άρθρο 15. Έξοδα μετακινήσεως ομάδας. 1.Οι ομάδες που μετακινούνται εκτός έδρας έχουν το δικαίωμα να πάρουν τα ανάλογα έξοδα που πραγματοποιούν και τα οποία καταβάλλονται από την ομάδα που είναι γηπεδούχος, για τις πραγματικές δαπάνες της μετακινήσεως δέκα εξ (16) συνολικά ατόμων. Στις δαπάνες αυτές, ειδικότερα, περιλαμβάνονται: α)Η αξία των εισιτηρίων μεταβάσεως κι’ επιστροφής με το μέσο συγκοινωνίας που αντικειμενικά κρίνεται ως το περισσότερο κατάλληλο. β)Η αξία του φαγητού. γ)Η διανυκτέρευση, εφ’ όσον δεν είναι δυνατή την ίδια μέρα η επιστροφή της ομάδας που μετακινήθηκε, στην έδρα της. 2.Τ’ ανωτέρω έξοδα μετακινήσεως, διαμονής και διατροφής, υπολογίζονται από το Λογιστήριο της ΕΠΟ και γνωστοποιούνται στους ενδιαφερόμενους μαζί με το πρόγραμμα των αγώνων. 3.Στην περίπτωση που δεν επαρκούν οι εισπράξεις του αγώνα για να καλυφθούν οι δαπάνες μετακινήσεως, και προκειμένου για τους ΠΡΟΚΡΙΜΑΤΙΚΟΥΣ ΑΓΩΝΕΣ ΤΟΥ ΠΡΩΤΟΥ ΓΥΡΟΥ, το τυχόν έλλειμμα καταβάλλεται από το ταμείο της ΕΠΟ. 4.Από τους ΠΡΟΚΡΙΜΑΤΙΚΟΥΣ ΑΓΩΝΕΣ ΤΟΥ ΔΕΥΤΕΡΟΥ ΓΥΡΟΥ ΚΙ’ ΕΠΕΙΤΑ, τα έξοδα μετακινήσεως των ομάδων καταβάλλονται από το ταμείο της ΕΠΟ.  (Μετά τη σελ.646,58928)Σελ.646,58929 Τεύχος Ε63-Σελ.93 213 Εξωσχολική Σωματική Αγωγή 32.Η.δ.82 Στη προκείμενη περίπτωση, θεωρούνται ως έξοδα αυτά που καταβάλλονται για την μετακίνηση και μόνο δέκα εξ (16) ατόμων, τα δε υπόλοιπα έξοδα (διαμονής και διατροφής) καταβάλλονται από την γηπεδούχο ομάδα, όπως προαναφέρεται στις περιπτώσεις β και γ της παραγράφου 1 αυτού του άρθρου. Στην περίπτωση που δεν επαρκούν οι εισπράξεις του αγώνα για την κάλυψη της δαπάνης διατροφής και διαμονής της ομάδας που μετακινήθηκε, καταβάλλεται από το ταμείο της ΕΠΟ το τυχόν έλλειμμα. Άρθρο 16. Εκκαθάριση αγώνα. 1.Το προϊόν από τις εισπράξεις του κάθε αγώνα θα περιέρχεται στις διαγωνιζόμενες ομάδες όπως καθορίζει η προκήρυξη του Κυπέλλου που εκδίδεται για κάθε διοργάνωσή του και υπολογίζεται στο ποσό που απομένει, αφού αφαιρεθούν από τις ακαθάριστες εισπράξεις τ’ ακόλουθα ποσά: α)Το ποσοστό 2,5% υπέρ Τ.Α.Σ.Α. β)Το ποσοστό του τυχόν Φ.Δ.Θ. και της τυχόν εισφοράς υπέρ Προνοίας Βορ. Επαρχιών. γ)Το ποσοστό 15% υπέρ του γηπέδου, το οποίο υπολογίζηται στο ποσό που μένει αφού αφαιρεθούν από τις ακαθάριστες εισπράξεις ΦΔΘ και μόνο. Τα Εθνικά, Δημοτικά, Κοινοτικά και Σχολικά Γυμναστήρια απαλλάσσονται από την υποχρέωση διαθέσεως του ποσοστού 3,75% υπέρ Κ.Ε.Σ.Α. από το ποσοστό 15% που εισπράττουν υπέρ του γηπέδου. δ)Το ποσοστό υπέρ της ΕΠΟ, που υπολογίζεται στο ποσό που απομένει, αφού αφαιρεθούν τα ποσά υπέρ Τ.Α.Σ.Α. τυχόν Φ.Δ.Θ. και τυχόν εισφοράς υπέρ Προνοίας Βορ. Επαρχιών. Αφαιρούνται επίσης: ε)Τα έξοδα διαιτησίας, που καταβάλλονται αμέσως μετά την λήξη του αγώνα από την γηπεδούχο ομάδα. στ)Τα έξοδα μετακινήσεως της ομάδας, για τις πραγματικές δαπάνες της μετακινήσεώς της. ζ)Τα υπόλοιπα έξοδα του αγώνα, δηλαδή οι δαπάνες εκδόσεως της άδειας, της εκτυπώσεως των εισιτηρίων, της υπηρεσίας γηπέδου (της οποίας η σχετική κατάσταση υποβάλλεται στην ΕΠΟ μαζί με την εκκαθάριση), των λουτρών ποδοσφαιριστών κ.λπ. 2.Οι ομάδες της Αθήνας και του Πειραιά (που θεωρούνται της ίδιας πόλεως) καθώς και οι ομάδες της ίδιας πόλεως παίρνουν για τους μεταξύ τους αγώνες από 50%. 3.Οι ομάδες που συμμετέχουν στον Τελικό Αγώνα παίρνουν το ίδιο ποσοστό η καθεμιά, δηλαδή από 50%. 4.Στις περιπτώσεις που οι ομάδες παίρνουν το 50% των εισπράξεων, όλα τα έξοδα του αγώνα επιβαρύνουν και τις δυό διαγωνιζόμενες ομάδες. Σελ.646,58930 Τεύχος Ε63-Σελ.94 Άρθρο 17. Ποινές σε βάρος ποδοσφαιριστών. Σε ό,τι αφορά τις κυρώσεις που επιβάλλονται σε βάρος των επαγγελματιών κι’ αμειβομένων ποδοσφαιριστών, καθώς και των τριών (3) ερασιτεχνών ποδοσφαιριστών απ’ αυτούς που έχουν δικαίωμα να συμμετάσχουν στους αγώνες των Σωματείων τους, καθώς και σε βάρος των ιδιαιτέρων Τμημάτων Αμειβομένων Ποδοσφαιριστών (για τα Σωματεία), για παραβάσεις των Κανόνων Παιδιάς, των Γενικών Κανονισμών, των Κανονισμών Πρωταθλημάτων και του Κανονισμού Κυπέλλου και επίσης σε ό,τι αφορά στον τρόπο και στη διαδικασία της επιβολής των κυρώσεων αυτών, ισχύουν οι διατάξεις περί ποινών των προαναφερομένων Κανονισμών καθώς και του ΕΚΑΠ (του τελευταίου για τα Τμήματα Αμειβομένων Ποδοσφαιριστών των Σωματείων). Άρθρο 18. Έπαθλα Τελικού Αγώνα. 1.ΤΟ ΚΥΠΕΛΛΟ ΕΛΛΑΔΟΣ ΕΠΑΓΓΕΛΜΑΤΙΩΝ ΚΙ’ ΑΜΕΙΒΟΜΕΝΩΝ είναι επαμειβόμενο και απονέμεται στη νικήτρια ομάδα του Τελικού Αγώνα, μαζί με αναμνηστικό Κύπελλο, πανομοιότυπο του επαμειβόμενου, και δέκα εξ (16) μετάλλια, την ημέρα του Τελικού Αγώνα και αμέσως μετά την λήξη του. 2.Η ομάδα που κατακτά το επαμειβόμενο Κύπελλο έχει το δικαίωμα να το διατηρήσει στην κατοχή της, όλη την διάρκεια της διεξαγωγής των αγώνων Κυπέλλου την επόμενη περίοδο, καθιστάμενη υπεύθυνη απέναντι στην ΕΠΟ για την ασφαλή διαφύλαξη και συντήρησή του και υποχρεούμενη να το επιστρέψει στα Γραφεία της ΕΠΟ, δέκα (10) μέρες πριν από την τέλεση του Τελικού Αγώνα της επόμενης περιόδου. 3.Η χάραξη του τίτλου της νικήτριας ομάδας, κάθε διοργανώσεως, πάνω στο επαμειβόμενο Κύπελλο, γίνεται με έξοδα της ΕΠΟ και με δική της μέριμνα. 4.Στην ομάδα που κατατάσσεται δεύτερη στο Κύπελλο, απονέμονται δέκα εξ (16) μετάλλια, μετά την λήξη του Τελικού Αγώνα. 5.Στο διαιτητή και τους Επόπτες Γραμμών, καθώς και στους Προπονητές των ομάδων του Τελικού Αγώνα, απονέμεται στον καθένα από ένα (1) μετάλλιο. Όλοι οι ποδοσφαιριστές που πήραν μέρος στον Τελικό Αγώνα καθώς κι’ οι αναπληρωματικοί οφείλουν να προσέλθουν και να παραλάβουν τα έπαθλα και τα μετάλλια, με πρώτη την νικήτρια ομάδα και δεύτερη αυτή που ηττήθηκε. Οι ποδοσφαιριστές που ενδεχομένως δεν πειθαρχούν σ’ αυτή τους την υποχρέωση, τιμωρούνται με ποινή αποκλεισμού δυό (2) αγωνιστικών ημερών πρωταθλήματος, την οποία είναι υποχρεωμένη να επιβάλλει η διοργανώτρια του οικείου πρωταθλήματος (κατά περίπτωση). 214 32.Η.δ.82 Εξωσχολική Σωματική Αγωγή Άρθρο 2. Η Ε.Κ.Ε. –η οποία στην πρώτη της συνεδρίαση εκλέγει ένα από τα μέλη της ως Αντιπρόεδρο και ένα ως Γραμματέα– βρίσκεται σε απαρτία όταν στις συνεδριάσεις παρίστανται τουλάχιστον πέντε (5) από τα μέλη της και αποφασίζει με πλειοψηφία. Σε περίπτωση ισοψηφίας, νικά η ψήφος αυτού που προεδρεύει στη συνεδρίαση. Άρθρο 19. Όλες οι διατάξεις των Κανονισμών Πρωταθλημάτων της ΕΠΟ ισχύουν, εφ’ όσον δεν είναι αντίθετες στον Κανονισμό Κυπέλλου, η ερμηνεία των διατάξεων του οποίου ανήκει στο Δ.Σ. της ΕΠΟ. Άρθρο 20. Οποιοδήποτε θέμα δεν προβλέπεται απ’ αυτόν τον Κανονισμό Κυπέλλου τους Κανονισμούς Πρωταθλημάτων της ΕΠΟ και την ισχύουσα νομοθεσία, θα λύνεται με απόφαση του Δ.Σ. της ΕΠΟ. Άρθρο 21. Σε όσα άρθρα αυτού του Κανονισμού αναφέρεται η λέξη «ομάδα» εννοείται Ποδοσφαιρική Ανώνυμη Εταιρεία (ΠΑΕ) ή Σωματείο. Άρθρο 22. 1.Προκειμένου για παραβάσεις που τελούνται από ΠΑΕ ή Αθλητικά Σωματεία, που αγωνίζονται στο Πρωτάθλημα Α΄ Εθνικής Κατηγορίας, ή από τους καθ’ οιονδήποτε τρόπον ενεργούντας δια λογαριασμόν των (μέλη Δ.Σ., προπονητάς κλπ), οι οποίες σχετίζονται με αγώνες του Κυπέλλου Ελλάδος Επαγγελματιών και Αμειβομένων Ποδοσφαιριστών και για τις οποίες έχουν εφαρμογή οι διατάξεις των άρθρων 13 και 60 των Γενικών Κανονισμών της ΕΠΟ, του άρθρου 27 των Κανονισμών Πρωταθλημάτων και του άρθρου 60 του Ν. 75/1975, αρμόδια για την επιβολή των κυρώσεων είναι τα οικεία κατά περίπτωση όργανα της Ε.Π.Α.Ε., στα οποία διαβιβάζει τον σχετικό φάκελλο η Ε.Π.Ο. 2.Επίσης, η αφαίρεση βαθμών από τον βαθμολογικό πίνακα του οικείου Πρωταθλήματος κατ’ εφαρμογή των διατάξεων του παρόντος Κανονισμού, ενεργείται προκειμένου για τις ΠΑΕ και τ’ Αθλητικά Σωματεία που αγωνίζονται στο Πρωτάθλημα Α΄ Εθνικής Κατηγορίας από την ΕΠΑΕ, στην οποία διαβιβάζεται ο σχετικός φάκελλος από την ΕΠΟ. Η ισχύς αυτής της αποφάσεως αρχίζει από την δημοσίευσή της στην Εφημερίδα της Κυβερνήσεως. Άρθρο 3. Αρμοδιότητες της Ε.Κ.Ε. Η Ε.Κ.Ε. έχει τις ακόλουθες αρμοδιότητες: α)Την εκπόνηση της προκηρύξεως του Πρωταθλήματος των αγώνων Κυπέλλου Ελλάδος Επαγγελματιών κι’ Αμειβομένων ποδοσφαιριστών. β)Τον έλεγχον των δηλώσεων συμμετοχής για τους αγώνες, που υποβάλλουν οι ομάδες Α΄ και Β΄ Εθνικής Κατηγορίας, την έγκρισή τους ή την τυχόν απόρριψη. γ)Τον καταρτισμό του προγράμματος των αγώνων και ειδικότερα του ορισμού της χρονολογίας, της ώρας ενάρξεως, του γηπέδου και του γυμνασίαρχου. δ)Τον καθορισμό των δαπανών μετακινήσεως που πρέπει να καταβάλλωνται. ε)Την εκδίκαση των ενστάσεων αντικανονικής διακοπής αγώνα και αντικανονικότητας γηπέδου. στ)Την κατακύρωση των αποτελεσμάτων των αγώνων. ζ)Την επιβολή ποινών στους παραβάτες των Κανόνων Παιδιάς ποδοσφαιριστές, οι οποίοι αποβάλλονται ή παρατηρούνται, σύμφωνα με τις ισχύουσες διατάξεις των Κανονισμών. η)Η εν γένει οργάνωση των αγώνων και η ρύθμιση οποιουδήποτε θέματος που έχει σχέση με τη διεξαγωγή τους, καθώς και η ανακήρυξη της νικήτριας ομάδας του Κυπέλλου Επαγγελματιών κι’ Αμειβομένων ποδοσφαιριστών. Άρθρο 4. Συμμετοχή Ομάδων. 1.Η συμμετοχή των ομάδων που μετέχουν στα Πρωταθλήματα Α΄ και Β΄ Εθνικών Κατηγοριών είναι γι’ αυτές υποχρεωτική στο Κύπελλο Ελλάδος Επαγγελματιών κι’ Αμειβομένων ποδοσφαιριστών. 2.Οι ομάδες που συμμετέχουν σ’ αυτό το Κύπελλο έχουν την υποχρέωση να υποβάλλουν, μέχρι την 30η Αυγούστου κάθε χρόνου, δήλωση συμμετοχής σε ειδικό έντυπο που χορηγείται από την ΕΠΟ και η οποία πρέπει να συνοδεύεται από σχετικό παράβολο, ανάλογα με την Κατηγορία που ανήκει η ομάδα. Η μη υποβολή δηλώσεως συμμετοχής συνεπάγεται την επιβολή προστίμου είκοσι χιλιάδων 20.000 δρχ. καθώς και την αφαίρεση τριών βαθμών (-3) από την βαθμολογία του Πρωταθλήματος που αγωνίζεται η υπαίτια ομάδα, ύστερα από απόφαση του Δ.Σ. της ΕΠΟ ή της ΕΠΑΕ, κατά περίπτωση. (Τρόπος καταθέσεως της δηλώσεως συμμετοχής) 3.Την δήλωση συμμετοχής που προαναφέρεται οι ομάδες πρέπει να την καταθέτουν ή να την στέλνουν στην ΕΠΟ, μαζί με το σχετικό παράβολο. Το ύψος του παραβόλου καθορίζεται με απόφαση του Δ.Σ. της ΕΠΟ. 4.Δηλώσεις συμμετοχής που υποβάλλονται εκπρόθεσμα μπορούν να γίνουν δεκτές –και θεωρούνται ότι υποβλήθηκαν εμπρόθεσμα– εφ’ όσον μέχρι την υποβολή τους δεν έγινε κλήρωση των αγώνων από την ΕΠΟ και έτσι δεν παρακωλύεται η ομαλή διεξαγωγή τους. 5.Στην περίπτωση που οι δηλώσεις συμμετοχής υποβάλλονται μέσω της Ενώσεως στην οποία ανήκει η ομάδα, η Ένωση έχει την υποχρέωση να τις διαβιβάσει αμελλητί στην ΕΠΟ. 6.Αν η ομάδα που δηλώνει συμμετοχή δεν έχει στην έδρα της κατάλληλο γήπεδο που να εκπληρώνει τους προβλεπόμενους τεχνικούς και οικονομικούς όρους ή συντρέχει άλλος λόγος που θα εμπόδιζε την ομαλή και απρόσκοπτη διεξαγωγή του Κυπέλλου ή που θα μπορούσε να γίνει πρόξενος βλάβης για το κύρος του ποδοσφαίρου έστω και αν θα γινόταν ο αγώνας σε υφιστάμενο κατάλληλο γήπεδο, η ΕΠΟ έχει το δικαίωμα να ορίσει το καταλληλότερο για την διεξαγωγή του αγώνα γήπεδο από τεχνικής και οικονομικής πλευράς, κατά την κρίσιν της. 7.Ομάδα που δεν μπορεί να εμφανιστεί σε αγώνα, μόνο αν συντρέχουν λόγοι ανώτερης βίας που τους κρίνει το Δ.Σ. της ΕΠΟ, έχει την υποχρέωση να το γνωστοποιήσει έγκαιρα στην ΕΠΟ.  (Αντί για τη σελ.646,58925)Σελ.646,58925(α) Τεύχος ΣΤ121-Σελ.97 207 Εξωσχολική Σωματική Αγωγή 32.Η.δ.82 Οργάνωση και τρόπος τελέσεως των αγώνων Άρθρ.5.-«Οι αγώνες του Κυπέλλου Ελλάδος Επαγγελματιών και Αμειβομένων Ποδοσφαιριστών διεξάγονται μέχρι και τους προκριματικούς αγώνες του πρώτου γύρου (Πρώτη και Δεύτερη σειρά) με το σύστημα απλών συναντήσεων αποκλεισμού, ενώ στους προκριματικούς αγώνες δεύτερου γύρου (32 ομάδες), στους Προημιτελικούς αγώνες πρώτου γύρου (16 ομάδες), στους Προημιτελικούς αγώνες δευτέρου γύρου (8 ομάδες) και στους Ημιτελικούς αγώνες (4 ομάδες) διεξάγονται υποχρεωτικά διπλές συναντήσεις. Ο Τελικός Αγώνας είναι απλός (μία συνάντηση). Οι αγώνες, κατά την κρίση του Δ.Σ. της ΕΠΟ θα τελούνται πρωϊνές, απογευματινές ή και βραδυνές ώες (στην τελευταία περίπτωση σε γήπεδα που διαθέτουν εγκαταστάσεις ηλεκτροφωτισμού). Ειδικότερα: α.Στους Προκριματικούς αγώνες του πρώτου γύρου, που θα διεξαχθούν σε δύο σειρές αγώνων (Πρώτη-Δεύτερη). 1.Πρώτη Σειρά: Θα διαγωνισθούν, σε απλές συναντήσεις αποκλεισμού, όλες οι ομάδες της Α΄, Β΄ και Γ΄ Εθνικής Κατηγορίας. 2.Δεύτερη Σειρά: Από τις ομάδες που θα έχουν προκριθεί, θα διαγωνισθούν πάλι –σε απλές συναντήσεις αποκλεισμού– 12 ομάδες μεταξύ τους κατόπιν κληρώσεως, έτσι ώστε να παραμείνουν για τους Προκριματικούς αγώνες του δεύτερου γύρου 32 ομάδες. β.Στους Προκριματικούς αγώνες του δεύτερου γύρου, θα διαγωνισθούν, σε διπλές συναντήσεις, οι νικήτριες ομάδες των Προκριματικών αγώνων του πρώτου γύρου, δηλαδή 32 ομάδες. γ.Στους Προημιτελικούς αγώνες του πρώτου γύρου θα διαγωνισθούν, σε διπλές συναντήσεις, οι νικήτριες ομάδες των Προκριματικών αγώνων του δεύτερου γύρου, δηλαδή 16 ομάδες δ.Στους Προημιτελικούς αγώνες του δεύτερου γύρου θα διαγωνισθούν, σε διπλούς επίσης αγώνες, οι νικήτριες των προημιτελικών αγώνων του πρώτου γύρου, δηλαδή 8 ομάδες. Σελ.646,58926(α) Τεύχος ΣΤ121-Σελ.98 ε.Στους Ημιτελικούς αγώνες θα διαγωνισθούν, επίσης σε διπλές συναντήσεις, οι νικήτριες ομάδες των Προημιτελικών αγώνων του δεύτερου γύρου, δηλαδή 4 ομάδες. στ.Στον Τελικό Αγώνα, συμμετέχουν οι νικήτριες ομάδες των Ημιτελικών αγώνων, δηλαδή 2 ομάδες. Ο Τελικός Αγώνας στο μεγαλύτερο ΟΥΔΕΤΕΡΟ γήπεδο του Λεκανοπεδίου Αττικής, εκτός αν συμμετέχουν σε αυτόν 2 ομάδες της Πόλεως Θεσσαλονίκης, οπότε ο Τελικός Αγώνας θα διεξάγεται στο μεγαλύτερο ΟΥΔΕΤΕΡΟ γήπεδο αυτής της Πόλεως. ζ.Όλοι οι προαναφερόμενοι αγώνες (εκτός από τον Τελικό) θα ορίζονται ύστερα από δημόσια κλήρωση που διενεργεί η ΕΠΟ και στην οποία ειδοποιούνται να παρευρεθούν, αν το επιθυμούν, οι ενδιαφερόμενοι. Η ομάδα που κληρώνεται πρώτη θεωρείται γηπεδούχος. Κάθε αλλαγή γηπέδου με συμφωνία των αντιπάλων ομάδων, απαγορεύεται. Δεν γίνονται δεκτές για συμμετοχή στο Κύπελλο ομάδες (ΠΑΕ και Σωματεία) που δεν έχουν τακτοποιήσει τις προς την ΕΠΟ οικονομικές υποχρεώσεις τους, μέχρι την ημέρα της πρώτης κληρώσεως. Στις περιπτώσεις των διπλών συναντήσεων των Προημιτελικών αγώνων πρώτου και δεύτερου γύρου και των ημιτελικών αγώνων (περιπτ. γ΄, δ΄ και ε΄ του παρόντος άρθρου) η δεύτερη από τις συναντήσεις θα διεξάγεται στο γήπεδο της άλλης ομάδος, δηλαδή αυτής που ήδη αγωνίσθηκε, στην έδρα της αντιπάλου της. Αγώνες Διπλών Συναντήσεων. Η διάρκεια των Προκριματικών αγώνων δεύτερου γύρου (32 ομάδες), των Προημιτελικών αγώνων πρώτου γύρου (16 ομάδες), δεύτερου γύρου (8 ομάδες) και Ημιτελικών αγώνων (4 ομάδες) ορίζεται ως ακολούθως: Για τον πρώτο αγώνα σε 90΄, από δύο ημίχρονα των 45΄ το καθένα. Για τον δεύτερο αγώνα σε 90΄, από δύο ημίχρονα των 45΄ το καθένα. Αν οι δύο ομάδες σημειώσουν τον ίδιο αριθμό τερμάτων επί συνόλου δύο αγώνων (στην έδρα και εκτός αυτής) τα τέρματα τα οποία επέτυχαν στον «εκτός έδρας» αγώνα θα υπολογισθούν διπλά. Η ομάδα η οποία, με αυτό το ευεργέτημα, επραγματοποίησε τον μεγαλύτερο αριθμό τερμάτων θα προκριθεί στον επόμενο γύρο. 208 32.Η.δ.82 Εξωσχολική Σωματική Αγωγή Αν αυτή η διαδικασία δεν επιτρέψει να ληφθεί μία απόφαση, δηλαδή αν και ο δύο ομάδες ενός διπλού αγώνα έχουν σημειώσει τον ίδιο αριθμό τερμάτων στον εντός έδρας και εκτός έδρας αγώνα, τότε ο δεύτερος αγώνας, μετά την κανονική λήξη του θα παραταθεί κατά 2 δεκαπεντάλεπτα ημίχρονα. Αν ο αριθμός των τερμάτων τα οποία θα επιτύχουν οι δύο ομάδες κατά την διάρκεια αυτής της ημίωρης παράτασης είναι ο ίδιος, τότε τα τέρματα που σημειώθηκαν στην παράταση, «εκτός έδρας», θα υπολογισθούν διπλά, και θα προκριθεί η φιλοξενούμενη ομάδα. Αν, όμως, κατά την πιο πάνω ημίωρη παράταση δεν σημειωθεί τέρμα, τότε ο νικητής θα αναδειχθεί με εκτέλεση επανορθωτικών λακτισμάτων (πέναλτυ) κατά τη διαδικασία που προβλέπουν οι Κανονισμοί». Το άρθρ. 5 αντικαταστάθηκε ως άνω από το άρθρ. 2 της Α/23051/8-16 Νοεμ. 1983 (ΦΕΚ Β΄ 651) απόφ. Υπ. Προεδρίας. Άρθρο 6. Γήπεδα τελέσεως των αγώνων. 1.Για την διεξαγωγή των αγώνων του Κυπέλλου Ελλάδος Επαγγελματιών κι’ Αμειβομένων ποδοσφαιριστών, ορίζονται από την Ε.Κ.Ε. και το Δ.Σ. της ΕΠΟ, όλα τα γήπεδα τα οποία χρησιμοποιούνται για την διεξαγωγή των Πρωταθλημάτων Α΄ και Β΄ Εθνικών Κατηγοριών. 2.Η διάθεση αυτών των γηπέδων είναι υποχρεωτική, για όλους τους αγώνες του Κυπέλλου. Άρθρο 7. Πρόγραμμα αγώνων – Γήπεδο τελέσεως του  Τελικού Αγώνα. 1.Το πρόγραμμα των αγώνων Κυπέλλου Ελλάδος θα καθορίζει την χρονολογία διεξαγωγής κάθε αγώνα, την ώρα που θ’ αρχίζει και το γήπεδο στο οποίο θα τελείται καθώς επίσης και την ομάδα που θα έχει την ιδιότητα της γηπεδούχου και η οποία θα είναι αυτή που αναφέρεται πρώτη στο πρόγραμμα των αγώνων. 2.Η κοινοποίηση του προγράμματος των αγώνων θα γίνεται πριν από ένα πενθήμερο εκτός από τις περιπτώσεις που συντρέχει ανώτερη βία ή λόγος ταχείας διεξαγωγής κάποιου αγώνα, οπότε μπορεί να γίνει η κοινοποίηση πριν από ένα τριήμερο. (Μετά τη σελ.646,58926(α)Σελ.646,589261 Τεύχος ΣΤ121-Σελ.99 209 Εξωσχολική Σωματική Αγωγή 32.Η.δ.82 210 32.Η.δ.82 Εξωσχολική Σωματική Αγωγή 3.Αγώνας που αναβλήθηκε ή διακόπηκε εξ αιτίας των καιρικών συνθηκών θα διεξάγεται –υποχρεωτικά– την επόμενη μέρα, στο ίδιο γήπεδο και την ίδια ώρα χωρίς άλλη ειδοποίηση, στη δε περίπτωση που θ’ αναβληθεί ή θα διακοπεί και ο αγώνας αυτός (δηλαδή ο τελούμενος την επόμενη της αρχικά προσδιορισμένης μέρας) για τον ίδιο λόγο που προαναφέρεται, ο αγώνας θα διεξάγεται μέσα σε 15 μέρες από την πρώτη αναβολή ή διακοπή του, ύστερα από σχετική απόφαση της ΕΠΟ. 4.Κάθε αγώνας που θεωρείται επαναληπτέος θα διεξάγεται μέσα σε 15 μέρες από την τελεσίδικη απόφαση που αφορά την επανάληψή του, στο ίδιο γήπεδο που είχε αρχικά οριστεί. Σ’ αυτή την περίπτωση οι ομάδες πρέπει να ειδοποιούνται τρεις (3) πλήρεις ημέρες, τουλάχιστο, πριν από την τέλεση του αγώνα. 5.Σε ουδεμιά περίπτωση υποχρεούται ομάδα να αγωνιστεί, πριν περάσουν 48 ώρες, σε δυό αγώνες Κυπέλλου ή Πρωταθλήματος. 6.α)Ο Τελικός Αγώνας Κυπέλλου Ελλάδος Επαγγελματιών κι’ Αμειβομένων ποδοσφαιριστών διεξάγεται στο μεγαλύτερο ΟΥΔΕΤΕΡΟ γήπεδο του λεκανοπεδίου Αττικής, με την επιφύλαξη της εξαιρέσεως που διαλαμβάνεται στη περίπτωση στ΄ του άρθρου 5 αυτού του Κανονισμού. β)Από τις ομάδες του τελικού καμμιά δεν έχει την ιδιότητα της γηπεδούχου. Άρθρο 8. Συμμετοχή ποδοσφαιριστών – Δελτίο αθλητικής  ιδιότητας και υγείας – Κατακύρωση αποτελέσματος. 1.Στους αγώνες Κυπέλλου Ελλάδος μπορούν να πάρουν μέρος ποδοσφαιριστές που ανήκουν στη δύναμη Ποδοσφαιρικών Ανωνύμων Εταιρειών (ΠΑΕ) –συμπεριλαμβανομένων και των Σωματείων που μετέχουν στο Πρωτάθλημα Α΄ Εθνικής Κατηγορίας χωρίς, ενδεχομένως, να έχουν μετατραπεί σε ΠΑΕ, κατά τις διατάξεις του Νόμου– και Σωματείων Β΄ Εθνικής Κατηγορίας, που συγκεντρώνουν τις προϋποθέσεις του άρθρου 18 των Κανονισμών Πρωταθλημάτων. Απαγορεύεται η συμμετοχή ερασιτεχνών ποδοσφαιριστών στους αγώνες του Κυπέλλου Ελλάδος Επαγγελματιών κι’ Αμειβομένων Ποδοσφαιριστών, με την επιφύλαξη των διατάξεων του Π.Δ/τος 551/79 «περί των κατηγοριών και του αριθ. των ποδοσφαιριστών κατά ποδοσφαιρικήν ανώνυμον εταιρείαν, εγγραφών, μετεγγραφών ή αποδεσμεύσεων αυτών και ρυθμίσεως συναφών θεμάτων», καθώς και του προαναφερομένου άρθρου 18 των Κανονισμών Πρωταθλημάτων σε ό,τι αφορά την δυνατότητα συμμετοχής μέχρι τριών (3) ερασιτεχνών ποδοσφαιριστών στις ομάδες των Σωματείων της Β΄ Εθνικής Κατηγορίας. 2.Η ΕΠΟ, πριν πάρει οποιαδήποτε απόφαση για την κατακύρωση κάθε αγώνα, ερευνά από το Φύλλο αγώνα –αυτεπάγγελτα– αν όλοι οι ποδοσφαιριστές που αγωνίστηκαν έχουν, κατά περίπτωση, την ιδιότητα του επαγγελματία ή του αμειβόμενου και, προκειμένου για ερασιτέχνες, αν είχαν δικαίωμα συμμετοχής σύμφωνα με όσα ορίζονται από τις οικείες διατάξεις. Σε περίπτωση παραβάσεως των παραπάνω, η Ε.Κ.Ε. επιβάλλει τις ακόλουθες ποινές: α)Τον αποκλεισμό από τους παραπέρα αγώνες του Κυπέλλου του υπαίτιου (ή των υπαιτίων) ΠΑΕ ή Σωματείου. β)Την αφαίρεση ενός βαθμού (-1), σε βάρος του υπαίτιου (ή των υπαιτίων) σωματείου, από την βαθμολογία του οικείου πρωταθλήματος στο οποίο μετέχει. Η Ε.Κ.Ε. κατακυρώνει τον αγώνα υπέρ της αντίπαλης ομάδας, η οποία και προκρίνεται να πάρει μέρος στους παραπέρα αγώνες. Προκειμένου για ερασιτέχνη ποδοσφαιριστή, ο οποίος πήρε μέρος στον αγώνα χωρίς να υπάρχει τέτοιο δικαίωμα, εφαρμόζονται και οι διατάξεις του άρθρου 3 του ΕΚΑΠ.